CELEX: 52017PC0774
Language: mt
Date: 2017-12-18
Title: Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament (UE) 2016/1139 f’dak li għandu x’jaqsam mal-meded tal-mortalità mis-sajd u l-livelli ta’ salvagwardja għal ċerti stokkijiet ta’ aringi fil-Baħar Baltiku

IL-KUMMISSJONI EWROPEA
            Brussell, 18.12.2017
            COM(2017) 774 final
            2017/0348(COD)
            Proposta għal
            REGOLAMENT TAL-PARLAMENT EWROPEW U TAL-KUNSILL
            li jemenda r-Regolament (UE) 2016/1139 f’dak li għandu x’jaqsam mal-meded tal-mortalità mis-sajd u l-livelli ta’ salvagwardja għal ċerti stokkijiet ta’ aringi fil-Baħar Baltiku
            
               
         
         
            
               MEMORANDUM TA’ SPJEGAZZJONI
            
            
               1.KUNTEST TAL-PROPOSTA
            
            
               Wieħed mill-għanijiet ċentrali tar-riforma tal-Politika Komuni tas-Sajd (PKS)
                  1
                attwali huwa li tintlaħaq ir-rata ta’ sfruttament għall-istokkijiet kollha tar-rendiment massimu sostenibbli (MSY) sabiex jirkupra u jżomm il-popolazzjonijiet tal-istokkijiet tal-ħut f’livelli sostenibbli jiġifieri ’l fuq mil-livelli ta’ bijomassa li kapaċi jipproduċu rendiment massimu sostenibbli (MSY). L-isfruttament sostenibbli tar-riżorsi bijoloġiċi tal-baħar jista’ jinkiseb aħjar permezz ta’ approċċ pluriennali għall-ġestjoni tas-sajd, billi jiġu adottati pjanijiet ta’ ġestjoni pluriennali tas-sajd li skont il-PKS attwali jenħtieġ li jirriflettu l-ispeċifiċitajiet tas-setturi differenti tas-sajd u tal-istokkijiet. Il-pjanijiet ta’ ġestjoni plurienniali jenħtieġ li jipprovdu l-qafas għall-isfruttar sostenibbli tal-istokkijiet billi jiddefinixxu b’mod ċar il-perjodu ta’ żmien u l-mekkaniżmi ta’ salvagwardja għal żvilupp mhux previst fl-istatus tal-istokkijiet tal-ħut. 
            
            
               Fl-2013, ġie stabbilit Task Force Interistituzzjonali dwar pjanijiet pluriennali bejn il-Parlament Ewropew, il-Kunsill u l-Kummissjoni Ewropea bil-għan li jintlaħaq ftehim dwar it-triq ’il quddiem biex jiġu ffaċilitati l-iżvilupp u l-introduzzjoni ta’ pjanijiet pluriennali skont it-termini tal-Politika Komuni tas-Sajd. Hija ddeċidiet li l-mira li tikkorrispondi għall-objettiv MSY, jenħtieġ li tiġi espressa bħala medda ta’ valuri Fmsy ipprovduti minn xjentisti, li mbagħad jiġu ffissati mill-koleġiżlaturi u stabbiliti fil-pjan. Il-Kunsill jadotta miżuri dwar l-iffissar u l-allokazzjoni ta’ opportunitajiet tas-sajd, fuq bażi annwali, fuq il-bażi ta’ parir xjentifiku u b’tali mod li jintlaħqu l-objettivi tal-pjan
                  2
               .
            
            
               L-ewwel pjan ta’ ġestjoni pluriennali wara r-riforma tal-PKS ġie adottat għar-reġjun tal-Baħar Baltiku. Ir-Regolament (UE) 2016/1139 stabbilixxa pjan pluriennali għall-istokkijiet tal-merluzz, l-aringi u l-laċċ ikħal (l-istokkijiet ikkonċernati) fil-Baħar Baltiku (il-pjan). Il-pjan jimmira li jiggarantixxi li l-isfruttar tal-istokkijiet ikkonċernati jirkupra u jżomm il-popolazzjonijiet ta’ dawk l-istokkijiet f’livelli ogħla minn dawk li jistgħu jipproduċu l-MSY. Il-pjan jistabbilixxi l-miri kwantifikabbli, jiġifieri l-meded ta’ mortalità mis-sajd, kif ukoll punti ta’ referenza dwar konservazzjoni espressi f’termini ta’ MSY Btrigger u Blim.. Il-valuri numeriċi mill-parametri msemmija ġew meħuda minn pariri xjentifiċi tal-Kunsill Internazzjonali għall-Esplorazzjoni tal-Baħar (ICES) fl-2015
                  3
               . Il-valutazzjoni xjentifika mwettqa fl-2017 turi li l-valuri rispettivi tal-MSY għall-istokkijiet tal-aringi tal-Baħar tal-Botnja u tal-aringi tal-Bajja tal-Botnja nbidlu.
            
            
               L-Artikolu 5(6) tar-Regolament (UE) Nru 2016/1139 jipprevedi li meta, abbażi ta' parir xjentifiku, il-Kummissjoni tikkunsidra li l-punti ta’ referenza dwar konservazzjoni stipulati fl-Anness II ta’ dak ir-Regolament ma jesprimux iżjed b'mod korrett l-objettivi tal-pjan, il-Kummissjoni tista', bħala kwistjoni ta' urġenza, tissottometti proposta għar-rieżaminazzjoni ta' dawk il-punti ta' referenza lill-Parlament Ewropew u lill-Kunsill. 
            
            
               Hija għalhekk l-intenzjoni tal-Kummissjoni li tipproponi emenda tar-Regolament (UE) 2016/1139 fid-dawl tal-aħħar u l-aħjar parir xjentifiku disponibbli.
            
            
               2.RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONI TAL-IMPATT
            
            
               L-isfond xjentifiku għall-emenda ngħata mill-ICES. Fl-2017, l-ICES wettaq evalwazzjoni tal-istokkijiet tal-aringi fil-Baħar tal-Botnja u fil-Bajja tal-Botnja
                  4
               . Kwistjoni ewlenija meqjusa mix-xjentisti kienet l-identifikazzjoni tal-istokkijiet, jiġifieri jekk iż-żewġ żoni għandhomx jingħaqdu f’unità tal-valutazzjoni waħda, jew għandhomx ikomplu jiġu evalwati separatament. Ġie deċiż li jikkombinaw l-istokk abbażi tal-kunsiderazzjonijiet li ġejjin:
            
            
               a) ma hemm l-ebda evidenza bijoloġika qawwija favur li tgħaqqad jew tissepara l-istokkijiet; 
            
            
               b) id-disponibbiltà tad-dejta ma tippermettix valutazzjoni ta’ kwalità tajba għall-aringa tal-Bajja tal-Botnja u din x’aktarx li mhux se jkun possibbli li tittejjeb fil-futur; 
            
            
               c) ma hemm l-ebda tħassib dwar l-isfruttar żejjed tal-komponent tal-istokk iżgħar fil-Bajja tal-Botnja meta jingħaqdu flimkien ma’ komponent akbar ta’ aringi fil-Baħar tal-Botnja.
            
            
               B’riżultat tal-amalgamazzjoni taż-żewġ stokkijiet, il-valuri ta’ riferiment il-ġodda tal-MSY ġew stmati mill-ICES. Il-valur tal- FMSY point li jirriżulta huwa ta’ 0,21. Il-meded korrispondenti FMSY ġew ikkalkulati u rriżultaw f’FMSY lower ta’ 0,15 u FMSY upper ta’ 0,21. Minħabba li hemm il-probabbiltà li l-bijomassa tal-istokk taqa’ taħt il-livelli ta’ salvagwardja, l-FMSY upper għalhekk qed tiġi limitata u ugwali għall-valur FMSY point ta’ 0,21. Il-livelli tal-bijomassa korrispondenti ta’ MSY Btrigger u Blim ġew ikkalkulati għal 283 180 u 202 272 tunnellati rispettivament. 
            
            
               Ma saret l-ebda valutazzjoni tal-impatt billi l-impatti tal-applikazzjoni tal-kunċett tal-MSY għall-ġestjoni tas-sajd diġà ġew ivvalutati skont il-valutazzjoni tal-impatt li ssostni r-riforma tal-PKS. Bħala parti minn dik il-valutazzjoni tal-impatt
                  5
               , ġew ikkwantifikati l-impatti tal-ilħiq tal-MSY. Valutazzjoni tal-impatt ulterjuri mhux se żżid mal-informazzjoni li diġà tinsab disponibbli bħala riżultat tal-evalwazzjoni li saret fi stadju preċedenti. Il-bidliet għar-regolament eżistenti huma fi qbil mal-Artikolu 5(6) tiegħu u ġew skattati permezz ta’ parir xjentifiku. Huma essenzjali biex jiġu stabbiliti jew rieżaminati, meta xieraq, l-opportunitajiet annwali tas-sajd għall-Baħar Baltiku u titħaddem sewwa l-PKS il-ġdida.
            
            
               3.ELEMENTI LEGALI TAL-PROPOSTA
            
            
               Sommarju tal-azzjoni proposta
            
            
               L-azzjoni ewlenija hija li tiffaċilita l-ksib tas-sajd sostenibbli previst fir-riforma tal-Politika Komuni tas-Sajd permezz tal-adattament tal-valuri relatati tal-MSY mal-aqwa pariri xjentifiċi disponibbli.
            
            
               Bażi ġuridika
            
            
               L-Artikolu 43(2) tat-Trattat dwar il-Funzjonament tal-Unjoni Ewropea.
            
         
         
            
               Il-prinċipju tas-sussidjarjetà
            
            
               Il-proposta taqa’ fi ħdan il-kompetenza esklussiva tal-Unjoni Ewropea.
            
            
               Il-prinċipju tal-proporzjonalità
            
            
               Din il-proposta qed temenda miżuri diġà eżistenti; għaldaqstant, ma jinħoloq ebda tħassib b'rabta mal-prinċipju tal-proporzjonalità.
            
            
               Għażla tal-istrument
            
            
               L-istrument propost: Regolament tal-Parlament Ewropew u tal-Kunsill. 
            
            
               Mezzi oħra ma jkunux xierqa għar-raġuni li ġejja: Ir-Regolamenti jridu jiġu emendati b'Regolament.
            
            
               4.IMPLIKAZZJONI BAĠITARJA 
            
            
               Din il-miżura ma tinvolvi l-ebda nefqa addizzjonali għall-Unjoni. 
            
            
               2017/0348 (COD)
            
            
               Proposta għal
            
            
               REGOLAMENT TAL-PARLAMENT EWROPEW U TAL-KUNSILL
            
            
               li jemenda r-Regolament (UE) 2016/1139 f’dak li għandu x’jaqsam mal-meded tal-mortalità mis-sajd u l-livelli ta’ salvagwardja għal ċerti stokkijiet ta’ aringi fil-Baħar Baltiku
            
            
               IL-PARLAMENT EWROPEW U L-KUNSILL TAL-UNJONI EWROPEA,
            
            
               Wara li kkunsidraw it-Trattat dwar il-Funzjonament tal-Unjoni Ewropea u, b'mod partikolari, l-Artikolu 43(2) tiegħu,
            
            
               Wara li kkunsidraw il-proposta tal-Kummissjoni Ewropea,
            
            
               Wara li l-abbozz tal-att leġiżlattiv intbagħat lill-parlamenti nazzjonali,
            
            
               Wara li kkunsidraw l-opinjoni tal-Kumitat Ekonomiku u Soċjali Ewropew
                  6
               ,
            
            
               Waqt li jaġixxu skont il-proċedura leġiżlattiva ordinarja,
            
            
               Billi:
            
         
         
            
               (1)Ir-Regolament (UE) 2016/1139 tal-Parlament Ewropew u tal-Kunsill
                  7
                li jistabbilixxi pjan pluriennali għall-istokkijiet tal-merluzz, l-aringi u l-laċċ ikħal fil-Baħar Baltiku (il-pjan). L-għan tal-pjan huwa li jikkontribwixxi għall-kisba tal-għanijiet tal-politika komuni tas-sajd u, b’mod partikolari, biex jiżgura li l-isfruttar ta’ riżorsi bijoloġiċi ħajjin tal-baħar jirriabilita u jżomm il-popolazzjonijiet tal-ispeċijiet mistada ’l fuq minn livelli li jistgħu jipproduċu r-rendiment massimu sostenibbli (MSY).
            
            
               (2)L-Artikolu 1 tar-Regolament (UE) Nru 2016/1139 jiddefinixxi l-istokkijiet tal-ħut tal-Baħar Baltiku kkonċernati, inkluż l-istokk ta’ aringi tal-Baħar tal-Botnja u l-istokk ta’ aringi tal-Bajja tal-Botnja. Sabiex tiġi salvagwardjata l-kapaċità riproduttiva sħiħa ta’ dawk l-istokkijiet, l-Annessi I u II għal dak ir-Regolament jistabbilixxi ċerti punti ta’ referenza dwar il-konservazzjoni, inklużi l-meded ta’ mortalità mis-sajd u l-punti ta’ referenza ġodda tal-bijomassa riproduttiva tal-istokk. 
            
            
               (3)L-evalwazzjoni xjentifika tal-istokk tal-aringi tal-Baħar tal-Botnija, u l-istokk tal-aringi tal-Bajja tal-Botnija li saret fl-2017 mill-Kunsill Internazzjonali għall-Esplorazzjoni tal-Baħar (ICES) wriet li dawn iż-żewġ stokkijiet huma simili. Bħala konsegwenza, l-ICES għaqqad iż-żewġ stokkijiet f’waħda, biddel il-konfini taż-żona ġeografika relattiva u vvaluta mill-ġdid il-meded ta’ mortalità mis-sajd tar-rendiment massimu sostenibbli (MSY), kif ukoll il-punti ta’ referenza dwar konservazzjoni rilevanti. Dan wassal għal definizzjoni tal-istokkijiet u valuri numeriċi differenti minn dawk stabbiliti fl-Artikolu 1, l-Annessi I u II tar-Regolament (UE) Nru 2016/1139. 
            
            
               (4)L-Artikolu 5(6) tar-Regolament (UE) Nru 2016/1139 jipprevedi li meta, abbażi ta' parir xjentifiku, il-Kummissjoni tikkunsidra li l-punti ta’ referenza dwar il-konservazzjoni stipulati fl-Anness II ta’ dak ir-Regolament ma jibqgħux iżjed jesprimu b'mod korrett l-objettivi tal-pjan, il-Kummissjoni tista', bħala kwistjoni ta' urġenza, tissottometti proposta għar-reviżjoni ta' dawk il-punti ta' referenza lill-Parlament Ewropew u lill-Kunsill. 
            
            
               (5)Huwa xieraq li jiġu emendati b’mod urġenti l-Artikolu 1(e) u (f) u l-Annessi I u II tar-Regolament (UE) Nru 2016/1139 sabiex jiġi żgurat li l-opportunitajiet tas-sajd għall-istokkijiet rilevanti jiġu ffissati skont il-punti ta’ referenza dwar konservazzjoni aġġornati.
            
            
               (6)Għaldaqstant ir-Regolament (UE) 2016/1139 jenħtieġ li jiġi emendat kif meħtieġ,
            
            
               ADOTTAW DAN IR-REGOLAMENT:
            
            
               Artikolu 1
               Emendi tar-Regolament (UE) Nru 2016/1139
            
            
               Ir-Regolament (UE) 2016/1139 huwa emendat kif ġej:
            
            
               (1)L-Artikolu 1(1) huwa emendat kif ġej:
            
            
               (a)il-punt (e) jinbidel b’dan li ġej:
            
            
               “(e) aringi (Clupea harengus) fis-subdiviżjonijiet tal-ICES 30-31 (aringi tal-Golf ta' Botnja);”;
            
            
               (b)jitħassar il-punt (f).
            
            
               (2)Fl-Anness I, l-annotazzjonijiet li jikkonċernaw l-istokk ta’ aringi tal-Baħar tal-Botnja u l-istokk ta’ aringi tal-Bajja tal-Botnija huma sostitwiti b’dan li ġej:
            
            
                     
                        “L-aringa tal-Golf ta' Botnja
                     
                  
                  
                     
                        0,15-0,21
                     
                  
                  
                     
                        0,21-0,21”
                     
                  
               
               (3) Fl-Anness II, l-annotazzjonijiet li jikkonċernaw  l-istokk ta’ aringi tal-Baħar tal-Botnja u l-istokk ta’ aringi tal-Bajja tal-Botnija huma sostitwiti b’dan li ġej:
            
            
                     
                        “L-aringa tal-Golf ta' Botnja
                     
                  
                  
                     
                        283 180
                     
                  
                  
                     
                        202 272”
                     
                  
               
               Artikolu 2
               Dħul fis-seħħ
            
            
               Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            
            
               Dan ir-Regolament jorbot fl-intier tiegħu u japplika direttament fl-Istati Membri kollha.
            
         
         
            
               Magħmul fi Brussell,
            
            
               
                  Għall-Parlament Ewropew
                        Għall-Kunsill
               
               
                  Il-President
                        Il-President
               
            
         
         
            
                  
                     (1)
                  
                        ĠU L 354, 28.12.2013, p. 22
               
               
                  
                     (2)
                  
                        Task Force dwar il-pjanijiet pluriennali. Rapport finali April 2014 
                  http://www.europarl.europa.eu/meetdocs/2009_2014/documents/pech/dv/taskfor/taskforce.pdf
               
               
                  
                     (3)
                  
                        Parir dwar talba speċjali tal-ICES. Parir tal-ICES 2015, il-Volum 6. L-UE tirrikjedi li l-ICES jipprovdi l-meded FMSY għall-istokkijiet magħżula tal-Baħar tat-Tramuntana u tal-Baħar Baltiku.
               
               
                  
                     (4)
                  
                        ICES. 2017. Rapport dwar il-Benchmark Workshop on Baltic Stocks (WKBALT), 7-10 Frar 2017, Copenhagen, id-Danimarka. ICES CM 2017/ACOM:30. 108 pp.
               
               
                  
                     (5)
                  
                        SEC(2011) 891 
               
               
                  
                     (6)
                  
                        ĠU C , , p. .
               
               
                  
                     (7)
                  
                        Ir-Regolament (UE) 2016/1139 tal-Parlament Ewropew u tal-Kunsill tas-6 ta’ Lulju 2016 li jistabbilixxi pjan pluriennali għall-istokkijiet tal-merluzz, l-aringi u l-laċċ ikħal fil-Baħar Baltiku u s-sajd li jisfrutta dawk l-istokkijiet, li jemenda r-Regolament tal-Kunsill (KE) Nru 2187/2005 u li jirrevoka r-Regolament tal-Kunsill (KE) Nru 1098/2007 (ĠU L 191, 15.7.2016, p. 1).